A Bizottság 371/2001/EK rendelete
(2001. február 23.)
a marhahús ajánlati felhívás útján történő felvásárlásáról szóló 1627/89/EGK rendelet módosításáról és az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló 562/2000/EK rendelettől való eltérésről, illetve annak módosításáról szóló 2734/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [1] és különösen annak 47. cikke (8) bekezdésére,
mivel:
(1) A legutóbb a 283/2001/EK rendelettel [2] módosított, a marhahús ajánlati felhívás útján történő felvásárlásáról szóló 1627/89/EGK rendelet módosításáról és az 1254/1999/EK tanácsi rendeletnek a marhahús-felvásárlás tekintetében történő alkalmazására vonatkozó részletes szabályok megállapításáról szóló 562/2000/EK rendelettől való eltérésről, illetve annak módosításáról szóló, 2000. december 14-i 2734/2000/EK bizottsági rendelet [3] számos módosítást és eltérést vezet be az 562/2000/EK bizottsági rendelettel [4] kapcsolatban annak érdekében, hogy kezelje a szarvasmarhák szivacsos agyvelőbántalmával (BSE) kapcsolatos események következtében a közelmúltban kialakult rendkívüli piaci helyzetet.
(2) Tekintetbe véve e rendkívüli piaci helyzetet, valamint a 2734/2000/EK rendeletben előírt intervenciós intézkedések hatékonyságának javítása érdekében az intervencióra jogosult kategóriák jegyzékét ki kell egészíteni az Ausztriára vonatkozó C. kategóriával. Az említett rendeletet ennek megfelelően módosítani kell.
(3) A helyzet alakulását tekintve e rendeletnek haladéktalanul hatályba kell lépnie.
(4) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 2734/2000/EK rendelet 2. cikke helyébe a következő szöveg lép:
"2. cikk
Az 562/2000/EK rendelet 4. cikke (1) bekezdésének első albekezdése ellenére a következő termékeket lehet intervenció keretében felvásárolni:
- A. kategória, O2. és O3. osztály,
- Ausztria: C. kategória, U3. osztály, R3. osztály és O3. osztály,
- Írország: C. kategória, O4. osztály,
- Egyesült Királyság - Észak-Írország: C. kategória, O4. osztály."
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. február 23-án.